Германия обяви България за " рисков регион " заради коронавируса За пристигащи от такъв регион е в сила задължително изискване за тест за коронавирус Германия обявява цялата територия на България за „ рисков регион “ , което налага ограничителни мерки за пътуващите от страната ни граждани , като част от превенцията срещу коронавирусната инфекция от 1 ноември 2020 г . , съобщава Министерство на външните работи . По информация на посолството ни в Берлин за всички , които пристигат в Германия от „ рисков регион “ и през последните 14 дни са имали престой в такъв , е в сила задължително изискване за тест за коронавирус . Само наличието на отрицателен тест е основание за освобождаване от 14 - дневна домашна карантина . Карантина не се прилага за пътували транзит през „ рисков регион “ . До 1 ноември 2020 г . в списъка на рисковите региони от България на института „ Робърт Кох “ , за които се изисква отрицателен тест за коронавирус , са областите София – град , Благоевград , Разград , Сливен и Търговище . От министерството посочват още , че при нужда от съдействие , българските граждани могат да се обръщат към посолството на България в Берлин .